CELEX: 62011TN0211
Language: mt
Date: 2011-04-11 00:00:00
Title: Kawża T-211/11: Rikors ippreżentat fil- 11 ta’ April 2011 — Timab Industries u CFPR vs Il-Kummissjoni

18.6.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 179/18
            
         Rikors ippreżentat fil-11 ta’ April 2011 — Timab Industries u CFPR vs Il-Kummissjoni
   (Kawża T-211/11)
   2011/C 179/31
   Lingwa tal-kawża: il-Franciz
   
      Partijiet
   
   
      Rikorrenti: Timab Industries (Dinard, Franza) u Cie financière et de participations Roullier (CFPR) (Saint-Malo, Franza) (rappreżentant: N. Lenoir, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti jitolbu li l-Qorti Ġenerali jogħġobha:
   
               —
            
            
               tiddikjara l-annullament tad-deċiżjoni
            
         
               —
            
            
               tikkundanna lill-Kummissjoni għall-ispejjeż kollha.
            
         
      Motivi u argumenti prinċipali
   
   Ir-rikorrenti jitolbu l-annullament tad-Deċiżjoni tal-Kummissjoni, tal-1 ta’ Frar 2011, li tirrifjuta l-aċċess għal ċerti dokumenti tal-Kummissjoni dwar proċedura skont l-Artikolu 101 TFUE u l-Artikolu 53 tal-Ftehim dwar iż-Żona Ekonomika Ewropea, li tikkonċerna akkordju fis-suq Ewropew tal-fosfati għall-għalf tal-annimali (Każ COMP/38.866).
   Insostenn tar-rikors, ir-rikorrenti jinvokaw tliet motivi.
   
               (1)
            
            
               L-ewwel motiv huwa bbażat fuq żball ta’ liġi u żball manifest ta’ evalwazzjoni dwar it-tieni paragrafu tal-Artikolu 4(3) tar-Regolament Nru 1049/2001 (1), sa fejn id-dokumenti mitluba ma humiex opinjonijiet iżda deċiżjonijiet li dwarhom ma hemmx stabbilit li l-komunikazzjoni tagħhom tista’ tkun ta’ preġudizzju serju lill-proċess deċiżjonali.
            
         
               (2)
            
            
               It-tieni motiv huwa bbażat fuq żball ta’ liġi u żball manifest ta’ evalwazzjoni dwar l-ewwel inċiż tal-Artikolu 4(2) tar-Regolament Nru 1049/2001, sa fejn id-dokumenti mitluba ma fihom l-ebda data kummerċjali sensittiva tali li tostakola l-komunikazzjoni tagħhom anki jekk parzjali.
            
         
               (3)
            
            
               It-tielet motiv huwa bbażat fuq żball ta’ liġi u żball manifest ta’ evalwazzjoni dwar it-tielet inċiż tal-Artikolu 4(2) tar-Regolament Nru 1049/2001, peress li l-Kummissjoni invokat preġudizzju għall-attivitajiet ta’ spezzjoni, ta’ investigazzjoni u ta’ verifika.
            
         
      (1)  Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).